
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.2. Mērķis
	Priekšlikums
Lūdzam precizēt anotācijas 1.2. sadaļas "Mērķis" mērķa aprakstu, norādot Ministru kabineta noteikumu par 4.1.2.6. pasākuma "Uzlabot izglītības iespējas ārstniecības personām, t. sk. uzlabojot tālākizglītības pieejamību" īstenošanu grozījumu mērķi.
Piedāvātā redakcija
-
	Edijs Kirsanovs (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijā ietvert skaidrojumu vai izstrādātie grozījumi nav uzskatāmi par būtiskiem, tas ir tādi, kas ietekmē darbības veidu, mērķus vai īstenošanas nosacījumus, tādējādi traucējot sākotnējo mērķu sasniegšanu.
Piedāvātā redakcija
-
	Dainis Broks (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Vēršam uzmanību, ka anotācijā netiek sniegts skaidrojums par izmaiņām, kas tiek paredzētas ar sagatavoto noteikumu projektu.

Noteikumu projekts paredz atkāpes no sociāli atbildīgu publisko iepirkumu principiem, kā arī Ministru kabineta 2023. gada 19. decembra noteikumu Nr. 803 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.6. pasākuma "Uzlabot izglītības iespējas ārstniecības personām, t. sk. uzlabojot tālākizglītības pieejamību" īstenošanas noteikumi" (turpmāk – MK noteikumi Nr. 803) 18. punktā tiek svītrota atsauce uz publisko iepirkumu jomu regulējošo normatīvo aktu piemērošanu.

Tādējādi lūdzam papildināt anotāciju ar skaidrojumu par sagatavotajiem grozījumiem MK noteikumu Nr. 803 18. punktā un 41.1. apakšpunktā atbilstoši Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 9.1. apakšpunktam.
Piedāvātā redakcija
-
	Dainis Broks (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotācijas 1.3.sadaļas "Pašreizējā situācija, problēmas un risinājumi" apakšadaļas “Problēmas apraksts” 3. punktā sniegto informāciju par konsultatīvās darba grupas sastāvu, skaidrojot kā līdzšinējā pasākuma ieviešanas praksē tika mazināts funkciju pārklāšanās un iespējamā interešu konflikta risks, un skaidrot, kāpēc sākotnēji vispār šīs organizācijas tika iekļautas konsultatīvās darba grupas sastāvā, ja tās jau iesaistītas veselības nozares mācību vajadzību identificēšanā un profesionālās pilnveides prioritāšu noteikšanā.
Piedāvātā redakcija
-
	Edijs Kirsanovs (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Anotācijas 3. sadaļas 6. punktā norādīts, ka finansējums 2029. gadam ir paredzēts mērķa griestos. Ņemot vērā, ka atbilstoši likumam “Par valsts budžetu 2026. gadam un budžeta ietvaru 2026., 2027. un 2028. gadam” 2029. gadam Veselības ministrijas budžetā plānotais finansējums 4.1.2.6. pasākuma īstenošanai ir 4 264 533 euro, attiecīgi papildināma anotācija, ka Veselības ministrija iesniegs priekšlikumu par mērķa griestos 2029. gadam plānotā finansējuma samazinājumu 780 656 euro apmērā.
Piedāvātā redakcija
-
	Evelīna Marisa Mazūre (FM)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Ņemot vērā, ka anotācijas 3. sadaļas 8.ailē ir paredzēts atspoguļot izmaiņas 2029. gadā, salīdzinot ar vidēja termiņa budžeta ietvaru, lūdzam precizēt 8. ailē norādīto, atspoguļojot 2029. gadam plānotā finansējuma pret 2028. gadam plānotā finansējuma starpību.
Piedāvātā redakcija
-
	Evelīna Marisa Mazūre (FM)

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Ņemot vērā anotācijas 3. sadaļas 3. punktā un 3.1. apakšpunktā norādīto 2., 4., 6. ailē, attiecīgi aizpildāms 5. punkts un 5.1. apakšpunkts.
Piedāvātā redakcija
-
	Evelīna Marisa Mazūre (FM)

	8.
	Noteikumu konsolidētā versija
8. Pasākuma rezultāta rādītājs "dalībnieki, kas ieguvuši kvalifikāciju pēc dalības" – līdz 2029. gada 31. decembrim kvalifikāciju būs ieguvuši 12 348 dalībnieki.
	Priekšlikums
Lūdzam precizēt kvalifikāciju ieguvušo dalībnieku skaitu uz 11 289 saskaņā ar pēdējiem programmas grozījumiem, atbilstoši precizējot arī anotāciju.
Piedāvātā redakcija
-
	Gunta Bērziņa (CFLA)

	9.
	Noteikumu konsolidētā versija
9. Pasākuma iznākuma rādītājs "personas ar vidējo izglītību" – līdz 2029. gada 31. decembrim apmācībās piedalījušās 1 234 personas ar vidējo izglītību, tai skaitā līdz 2024. gada 31. decembrim – 26 personas ar vidējo izglītību.
	Priekšlikums
Lūdzam precizēt personu ar vidējo izglītību skaitu uz 1 129 saskaņā ar pēdējiem programmas grozījumiem, atbilstoši precizējot arī anotāciju.
Vēršam uzmanību, ka 1 234 personu skaitā ietilpst arī SAMP 4.1.2.5 ietvaros piesaistāmās 105 personas ar vidējo izglītību.
Piedāvātā redakcija
-
	Gunta Bērziņa (CFLA)

	10.
	Noteikumu konsolidētā versija
10. Pasākuma iznākuma rādītājs "personas ar augstāko izglītību" – līdz 2029. gada 31. decembrim apmācībās piedalījušās 11 104 personas ar augstāko izglītību, tai skaitā līdz 2024. gada 31. decembrim – 235 personas ar augstāko izglītību.
	Priekšlikums
Lūdzam precizēt personu ar augstāko izglītību skaitu uz 10 160 saskaņā ar pēdējiem programmas grozījumiem, atbilstoši precizējot arī anotāciju.
Vēršam uzmanību, ka 11 104 personu skaitā ietilpst arī SAMP 4.1.2.5 ietvaros piesaistāmās 944 personas ar augstāko izglītību.
Piedāvātā redakcija
-
	Gunta Bērziņa (CFLA)

	11.
	Noteikumu konsolidētā versija
18. Finansējuma saņēmējs projekta īstenošanas laikā nodrošina interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom) Nr. 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. pantu.
	Priekšlikums
Vēršam uzmanību, ka ir izvērtējama noteikumu projekta 9. punktā piedāvātā MK noteikumu Nr. 803 18. punkta redakcija. Skaidrojam, ka Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija) (turpmāk - Regula), 61. pantā minētais regulējums ir tieši piemērojams tādiem projektiem, kas saistīti ar Eiropas Savienības fondu atbalsta saņemšanu un vienlaikus kuros atbilstoši specifiskā atbalsta mērķim finansējuma saņēmējs atlases kārtībā Eiropas Savienības fondu projekta dalībniekiem vai gala saņēmējiem sniedz finansiālu atbalstu (t.s. daudzpakāpju projekti). Tādējādi aicinām izvērtēt konkrētā pasākuma specifiku un nepieciešamību MK noteikumu Nr. 803 18. punktā ietvert atsauci uz Regulu un, ja norādītais ir attiecināms, to svītrot.
Piedāvātā redakcija
-
	Dainis Broks (FM)



